Generalforsamling KTT2000 27.marts 2017

27 medlemmer og 1 passivt medlem var til stede.

Dagsorden

*1. Valg af dirigent og referent*

Kim Kokholm valgt som dirigent. Christina Kruse referent.

*2. Bestyrelsens beretning for det forløbne år. Berettet af Torben Karlshøj.*

Der har været stor interesse for KTT2000. Vi har på nuværende tidspunkt 8 medlemmer under 20 år og 84 medlemmer over 20 år. 19 passive medlemmer.

Vi har haft et super år med 3 svømmetrænere, som har været det perfekte svømmetrænerteam. Mulighed for at svømme 4 dage om ugen i Køge svømmehal.

Cykling har forgået via aftaler gennem facebook gruppen, hvor der har været mulighed for at cykle med på alle niveauer.

Løbetræning har der ikke været den store tilslutning til derfor er det pt sat på pause. Nogle medlemmer laver aftaler om løb inden svømning.

Der er i løbet af året været fælles aktiviteter; Svømmeevent afholdt af Kim Gudmund, træningsweekend afholdt på Bosei ved Præstø, stor sæson afslutningsningsfest i november.

Vi afholdte Stevns jernmand for 3. gang. Der var 550 tilmeldte og det var en stor succes. Blev kåret til landet’s 7. bedste stævne. Medlemmerne gav stor opbakning som hjælpere. Vi havde et overskud på omkring 120.000 kr., forventer større næste år pga. af tidligere investeringer.

Vi ønsker fortsat at KTT2000 skal være en klub med godt kammeratskab, hvor vi hjælper hinanden og tager godt imod nye medlemmer samt har sportslig succes.

*3. Forelæggelse af regnskabet for det forløbne år til godkendelse - fremlagt af Henrik Lyngsø*

Regnskabet blev godkendt.

*4. Fastlæggelse af kontingent.*

Det blev vedtaget fuldtalligt af de 27 medlemmer der var tilstede at beholde samme kontigent beløb:

Over 20 år 1.500 kr./årligt

Under 20 år 1.200 kr./årligt

Passiv medlem 100 kr./årligt

*5. Forelæggelse af bestyrelsens budgetforslag for det kommende år.*

Blev forelagt af Henrik Lyngsø og godkendt af alle tilstedeværende medlemmer.

*6. Behandling af indkomne forslag (ingen forslag indkommet)*

Der var ikke kommet nogen forslag.

*7. Valg til bestyrelsen* – på valg er: Henrik Lyngsø Christensen (ønsker genvalg)

 Christina Kruse (ønsker genvalg)

 Linda Kirkegaard (ønsker genvalg)

Ingen andre ønskede at stille op, så alle genvalgt.

*8. Valg af suppleanter* – på valg er: Porsbo og Nicholas.

Ingen andre ’ønskede at stille op, så begge genvalgt.

*9. Valg af kritiskrevisor og kritiskrevisorsuppleant* – på valg er: Kokholm og Frank.

Ingen andre ønskede at stille op, så begge genvalgt.

*10.Eventuel*

Torben Karlshøj berettede om de nye planer for Køge stadion. Planlægges påbegyndelse indenfor de næste 9 måneder. Det betyder for KTT2000, at vores skur nedlægges. Vi har søgt om at få et nyt rum, i forbindelse med den nye bygning ved omklædning ved stadion.

HC Holländer berettede om, at Bjæverskov Kajakklub har fået faciliteter ved det nye havnebassin, som vi muligvis har fået lov at benytte. Han og Karin har undersøgt og skrevet til forskellige foreninger, for at vi kan få et sted at kunne drikke kaffe og muligvis klæde om i forbindelse med hav svømning. Der er møde i Køge Maritime halvø i april. Karin og HC vil gerne deltage på KTT2000 vegne og se hvad vi kan få.

Erik foreslog at vi kunne bruge nogle af klubbens penge på et tilskud til en træningstur syd på, eksempelvis Mallorca.

Ønske om at vi bruger samme farve i vores klubdragt fremover, så vores farve er genkendelig, som KTT2000’s farver.